**REFERAT**

**af møde i Det Humanistiske Fakultets Arbejdsmiljøudvalg**

**Til stede var:** Simon Møberg Torp (formand)

Marianne Wolff Lundholt (arbejdslederrepræsentant)

Kurt Kjær Olesen (arbejdsmiljørepræsentant)

**Desuden deltog:** Per Krogh Hansen i mødets punkt 1

**Sekretær:**  Bettina Ibsen Hilt

**Mødedato:** 7. november 2023

|  |
| --- |
|  |

**Punkt 1: Præsentation af resultatet af mini-APV gennemført på de to institutter i forlængelse af**

**omorganisering v. Per Krogh Hansen og Marianne Wolff Lundholt**

I forlængelse af institutomlægning er der i efteråret blevet gennemført en mini-APV på begge de to

nye institutter.

APV-undersøgelserne var initieret af organisationsændringen, men begge institutledere bemærkede,

at resultaterne af mini-APV’en også bærer præg af de to sparerunder, der er gennemført inden for de

seneste 3 år.

Institutlederne præsenterede et foreløbigt overblik over output fra den gennemførte mini-APV.

Begge institutter arbejder videre med resultaterne af undersøgelsen med henblik på at udarbejde en

handlingsplan.

Handlingsplanerne forventes at foreligge medio december.

Marianne Wolff Lundholt fremlagde følgende foreløbige fokusområder fra Institut for Design, Medier

og Uddannelsesvidenskab:

* Ledelse og kommunikation
* Kollegiale fællesskaber
* Synlighed - ledelsessynlighed

Per Krogh Hansen fremlagde følgende foreløbige fokusområder fra Institut for Kultur- og

Sprogvidenskaber:

* Identitet og kultur
* Trivsel

FAMU besluttede at afvente resultaterne af den igangværende proces, inden der træffes beslutning

om, hvilke fokusområder/indsatser, FAMU prioriterer i det kommende år.

Bettina Ibsen Hilt minder institutlederne om fremsendelse af handlingsplanerne til FAMU medio

december.

**Punkt 2: Evaluering af FAMU’s mentale sundhedsarrangement ’Sid ikke inde, når alt håb er ude’ 11. oktober 2023**

Arrangementet var vellykket.

Prodekanen holdt en kort, relevant, direkte og empatisk velkomsttale på vegne af Simon

Møberg Torp, der var forhindret, og oplægsholder, forfatter og naturvejleder Linn Trentel Busch var

veloplagt og nærværende, og gennemførte et oplysende oplæg om den nyeste forskning på området,

hvor deltagerne brød ind med spørgsmål. Ude-delen af arrangementet var en stor succes –

i skoven blev der grinet, testet tillid og etableret relationer på kryds og tværs på trods af regnen. Vi

sluttede dagen af med hygge, pizza og øl/vin i Panoramaudsigten.

Ud af de 764 modtagere af invitationen havde 44 tilmeldt sig og 27 +/- dukkede op på dagen.

Fremmøde fra ledere og mellemledere var tyndt, og det blev bemærket og drøftet på dagen.

FAMU besluttede, at ledelsen prioriterer fremmøde – alternativt sørger for at sende en ’substitut’ -

til næste års arrangement.

**Punkt 3: Meddelelser**

Intet at bemærke.

**Punkt 4: Eventuelt**

FAMU drøftede arbejdsmiljøorganisering i forlængelse af institutomlægning. Herunder holdninger til

VIP/TAP-bemanding, og behovet for geografisk dækning. Vi fortsætter med den nuværende

organisering frem til næste valg, der er planlagt afviklet i sommeren 2024.

På nuværende tidspunkt inviteres FAMU-medlemmer og -sekretær til deltagelse i SU-mødernes

punkt 1: Arbejdsmiljø.

FAMU besluttede på baggrund af Kurt Kjær Olesen’s forslag, at vi effektiviserer, og at

Dekan/Institutleder, der sidder i SU, således tager sig af at fremlægge aktuelle arbejdsmiljø-emner på

SU-møderne.

Bettina Ibsen Hilt orienterer sekretær for SU om ændring ift indkaldelserne.

Kurt Kjær Olesen og Bettina Iben Hilt afstemmer forud for SU-møderne, hvilke emner der bør

orienteres om og giver besked til Simon Møberg Torp og Marianne Wolff Lundholt.

**Simon Møberg Torp**

Dekan